روسیانین ارمنیستان‌داکی سفیری ایوان وولینکین، اؤلکه‌سی‌نین، ارمنیستان ایله تورکیه آراسیندا موناسیبت‌لرین نورماللاشماسی اوچون هر زامان دستک وئردیگینی و وئرمه‌یه داوام ائدجگینی دئییب.
ژورنالیست‌لره دانیشان وولینکین،
"ارمنیستان ایله تورکیه آراسین‌داکی موناسیبت‌لرین دوزلدیلمه‌سی، ایکی طرف‌لی بیر مسئله. آنجاق روسیا هر زامان بو پروسه‌ده دستک وئریب و وئرمه‌یه داوام ائده‌جک. هر هانسی بیر گؤروشمه و ایکی اؤلکه آراسیندا موقاویله ایمکانی اورتایا چیخارسا، روسیا هر زامان بو ساحه‌ده کؤمک ائتمه‌یه حاضیر" ایفاده‌لرینی ایستیفاده ائتدی.
ارمنیستانین تورکیه و آذربایجان سرحدلری‌نین اوزون زامان‌دیر دئمک اولار کی، تامامیله قاپا‌لی اولدوغونو بیل‌دیرن وولینکین،
"سرحدلر آچیلسا، امکداش‌لیق و نقلیات آخینی یئنی‌دن باشلاییر. قافقاز بؤلگه‌ده باریش، ثابت‌لیک و امین-آمانلیغین برقرار اولماسینی ایستییریک. بو سببله هر زامان آتیلا‌جاق آددیم‌لارا دستک وئرمه‌یه حاضیریق" دئدی.
